સારા અને સુંદર નખ કોને ન ગમે? એમાં પણ જો નખ પર નેઇલ-આર્ટ કરેલી હોય તો એ તમારી ખૂબસૂરતીમાં ચાર ચાંદ ઉમેરે છે. પણ હવે નખના જ બ્યુટિફિકેશન માટે આપણે એક સ્ટેપ આગળ વિચારીએ એટલે કે નેઇલ-આર્ટમાં જો જ્વેલરી ભળી જાય તો? વિશ્વાસ નથી થતોને કે આટલા નાજુક અને નાના નખ પર જ્વેલરીનું વજન કઈ રીતે આપી શકાય અને એ વજન શું નખ સહન કરી શકશે? પણ આ હકીકત છે. આજે મહિલાઓમાં નેઇલ- આર્ટ જ્વેલરી ખૂબ લોકપ્રિય થઈ રહી છે. જેમ શરીરને નવાં-નવાં આભૂષણોથી સજાવવામાં આવે છે એમ નખને પણ વિવિધ જ્વેલરી આઇટમોથી સજાવવામાં આવે છે. બસ ફરક હોય છે તો માત્ર જ્વેલરી ને સાઇઝનો.